Den nordjyske golfspiller Søren Kjeldsen endte søndag på en delt 16.-plads i PGA-turneringen Wyndham Championship i USA. Kjeldsen gik finalerunden i 71 slag og sluttede med en samlet score for turneringen på 11 slag under par. Nordjyden var dog langt fra turneringens vinder, svenske Henrik Stenson, som vandt det hele med 22 slag under par. Kjeldsen gik ellers ind til finaledagen på en niendeplads - kun fire slag efter Henrik Stenson. Det var især fine runder fredag og lørdag, som havde bragt ham i en gunstig position. Dog sprudlede spillet ikke på samme måde søndag, og dermed måtte han tage til takke med en 16.-plads.

Opsummering:
Golfspilleren Søren Kjeldsen kunne ikke holde niveauet fra de forrige runder, da der søndag blev spillet finalerunde i USA.